Source: http://autodocbox.com/Luxury/105797749-Hiter-pregled-primera-vracanje-ddv-na-podrocju-kohezije-poraba-sredstev-eu-pri-kateri-so-pogoste-napake-in-ki-ni-povsem-optimalna.html
Timestamp: 2018-12-15 09:06:26+00:00
Document Index: 2890881

Matched Legal Cases: ['Sodišče ', 'Sodišče ', 'sodišče ', 'sodišče\n', 'Sodišče ', 'Sodišče ', 'sodišče\n', 'Sodišče ', 'Sodišče ', 'Sodišče ', 'Sodišče ', 'Sodišče ', 'Sodišče ', 'Sodišče ', 'Sodišče ', 'sodišče ', 'Sodišče ', 'sodišče ', 'Sodišče ', 'Sodišče ', 'Sodišče ', 'sodišče ', 'Sodišče ', 'sodišče\n', 'Sodišče ', 'Sodišče ', 'Sodišče ', 'Sodišče ', 'Sodišče ', 'Sodišče ', 'Sodišče ', 'Sodišče ', 'Sodišče ', 'SODIŠČE ']

Hiter pregled primera Vračanje DDV na področju kohezije poraba sredstev EU, pri kateri so pogoste napake in ki ni povsem optimalna - PDF
Hiter pregled primera Vračanje DDV na področju kohezije poraba sredstev EU, pri kateri so pogoste napake in ki ni povsem optimalna
Download "Hiter pregled primera Vračanje DDV na področju kohezije poraba sredstev EU, pri kateri so pogoste napake in ki ni povsem optimalna"
1 SL Hiter pregled primera Vračanje DDV na področju kohezije poraba sredstev EU, pri kateri so pogoste napake in ki ni povsem optimalna November 2018
2 2 Vsebina Odstavek Uvod Kaj je DDV in kako funkcionira? Pravila za upravičenost do vračila DDV pri porabi za kohezijo Vračanje DDV: pogost vir napak, nedoslednosti in suboptimalne porabe sredstev Količinsko opredeljene napake zaradi vračila neupravičenega DDV Nedoslednosti pri obravnavi DDV kot upravičenega odhodka Suboptimalna poraba sredstev EU pri povračilu DDV javnim organom Prizadevanja Komisije za izboljšanje stanja Kaj se je dogajalo doslej Kaj bi se lahko zgodilo v naslednjem programskem obdobju Glosar Ekipa Evropskega računskega sodišča
3 3 Uvod 01 Sodišče je v letnih poročilih za leto 2015 in 2017 opozorilo na kompleksnost načina obravnave davka na dodano vrednost (DDV) kot upravičenega stroška na področju kohezije, zlasti za javne organe. 1 V tem dokumentu so dodatne informacije, ki dopolnjujejo opažanja in stališča iz mnenja št. 6/2018 o predlogu Komisije za prihodnjo obravnavo DDV v uredbi o skupnih določbah Sodišče je analiziralo rezultate revizij porabe za kohezijo iz prejšnjih let, ki jih je izvedlo za pripravo izjave o zanesljivosti. Na podlagi svoje analize je pripravilo pregled glavnih zadev v zvezi z DDV, in sicer o o o vzrokov za količinsko opredeljive napake, ki jih je odkrilo, nedoslednosti pri obravnavi DDV in suboptimalne porabe sredstev EU. 1 Odstavki 6.40 do 6.42 letnega poročila za proračunsko leto 2017 in Evropsko računsko sodišče (2016): odstavki od 6.31 do 6.35 letnega poročila za proračunsko leto Glej odstavke 87 do 89 mnenja št. 6/2018.
4 4 Kaj je DDV in kako funkcionira? 03 DDV je posredni davek na porabo blaga in storitev, pravila zanj pa sprejmejo države članice. Splošne stopnje DDV v EU segajo od 17 % v Luksemburgu do 27 % na Madžarskem. Zaradi zagotovitve delne harmonizacije v EU direktiva o DDV iz leta določa skupen sistem DDV, ki ga morajo države članice vgraditi v svoja nacionalna pravila. 04 Davčni zavezanec 4 mora zaračunavati DDV za svoje obdavčljive dejavnosti (prodajo) in nakazati zbrani znesek nacionalnemu davčnemu organu. Lahko pa zahteva vračilo DDV, ki ga je že plačal za nabave zadevnega blaga in storitev. 05 Na koncu proizvodnega in/ali trgovskega procesa se v državni proračun nateče skupni znesek DDV, vsebovan v končni ceni. Končni potrošnik, ki proizvodu ne doda nobene dodane vrednosti, ni upravičen do vračila DDV in tako nosi celoten strošek DDV kot dela končne cene nabavljenega izdelka (glej sliko 1). 3 Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, ). 4 V splošnem davčni zavezanec pomeni vsako osebo, ki kjer koli neodvisno opravlja kakršno koli ekonomsko dejavnost ne glede na namen ali rezultat opravljanja te dejavnosti.
5 5 Slika 1 Kako funkcionira DDV Proizvajalci surovin dobavijo surovine proizvajalcu izdelka Proizvajalec izdelka izdela avtomat za kavo Kavarna kupi avtomat za kavo Stranke pijejo kavo Cena EUR Neto cena EUR DDV 0 Cena EUR Neto cena EUR DDV EUR Cena EUR Neto cena EUR DDV EUR Cena EUR Neto cena EUR DDV EUR Plačilo davčnemu organu (splošna stopnja DDV 22 %) Plačano: EUR EUR Vračilo: 0 Plačano: EUR EUR Vračilo: EUR Plačano: EUR Vračilo: EUR Davčni organ prejme: Proizvajalec surovin Proizvajalec izdelka Kavarna Skupaj EUR EUR EUR EUR Vir: Evropsko računsko sodišče
6 6 Pravila za upravičenost do vračila DDV pri porabi za kohezijo 06 Poraba EU pogosto pomeni subvencioniranje stroškov, povezanih z nabavo blaga ali storitev. S tem povezani DDV lahko dosega do petine stroškov projekta (glej odstavek 03). Zaradi tega je obravnava DDV pomembno vprašanje v zvezi z upravičenostjo odhodkov, ki se sofinancirajo iz proračuna EU. 07 S sredstvi za kohezijsko politiko se financira povračilo odhodkov upravičencev, ki izpolnjujejo pravila za upravičenost EU in nacionalna pravila. DDV je eno od področij, na katerem so pravila za upravičenost določena na ravni EU. Ta pravila so bolj ali manj nespremenjena že od leta Načeloma se DDV lahko sofinancira, samo če zavezanec v skladu z nacionalno zakonodajo ni upravičen do odbitka DDV V uredbi o skupnih določbah za obdobje se podobno kot v uredbah za prejšnja programska obdobja kot merilo za upravičenost uporablja izraz izterljiv (v smislu pravice zavezanca do odbitka DDV). To pomeni, da DDV ni upravičen strošek, če so zavezanci upravičeni do njegovega odbitka, ne glede na to, ali so znesek odbitka DDV dejansko uveljavljali ali ne. Zato bi bilo normalno, da je za upravičence, ki niso zavezanci za DDV in torej ne morejo uveljavljati odbitka, tak DDV upravičen strošek. 09 Sodišče EU je leta 2012 v dveh sodbah 7 uvedlo širšo razlago pojma pravice do odbitka DDV. Sklenilo je, da formalna preverba davčnega statusa upravičenca ne 5 Pravilo št. 7: DDV ter drugi davki in dajatve iz Uredbe Komisije (ES) št. 1685/2000 z dne 28. julija 2000 o določitvi podrobnih pravil za izvajanje Uredbe Sveta (ES) št. 1260/1999 glede upravičenosti izdatkov za aktivnosti, ki se sofinancirajo iz Strukturnih skladov (UL L 193, , str. 9 48). 6 Člen 69(3) Uredbe (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 (UL L 347, , str. 320). 7 Zadevi T-89/10 in T-407/10, Madžarska proti Komisiji, sodba Splošnega sodišča z dne 20. septembra 2012.
7 7 zadostuje za odločitev o pravici do odbitka DDV in torej o njegovi upravičenosti. Države članice bi morale upoštevati tudi operativno strukturo sofinanciranega projekta, ki lahko vključuje različne subjekte. To pomeni, da bi bilo treba tudi v primeru, v katerem je upravičenec do pomoči EU za gradnjo nekega infrastrukturnega objekta javni subjekt, ki ni zavezanec za DDV, s tem povezani DDV šteti za vračljiv, če infrastrukturni objekt upravlja / bo upravljala drug subjekt, ki končnim uporabnikom zaračunava pristojbine, vključno z DDV. V okviru 1 je kratek opis primera in prikaz zavezujočih pravnih razlag Sodišča EU v zvezi s pravico do odbitka DDV. Okvir 1 Sodba Sodišča EU o DDV, za katerega ni mogoče uveljavljati odbitka Na Madžarskem gradnjo avtocest vodi javno skupno podjetje, ki je v 100-odstotno državni lasti. Po končani gradnji se lastninske pravice brezplačno prenesejo na drugo javno podjetje, ki upravlja državno lastnino, spet drugo podjetje v državni lasti pa upravlja avtocesto in pobira cestnino, vključno z DDV. Podjetje, ki vodi gradnjo, je bilo upravičeno do pomoči EU. Pri izračunu stopnje upravičenih odhodkov je upoštevalo skupne stroške za infrastrukturo (vključno z DDV) in prihodek od cestnin. Ker ne opravlja komercialne dejavnosti, je štelo DDV za upravičen odhodek in zahtevalo njegovo vračilo. Toda Komisija je trdila, da je za DDV zaradi podjetja, ki pobira cestnino, de facto mogoče uveljavljati odbitek in torej ta DDV ni upravičen odhodek. Sodba Sodišče EU je potrdila mnenje Komisije. Vir: povzetek zadeve T-89-10, ki ga je pripravilo Evropsko računsko sodišče
8 8 Vračanje DDV: pogost vir napak, nedoslednosti in suboptimalne porabe sredstev 10 Sodišče je pri svojem delu za pripravo izjave o zanesljivosti odkrilo zadeve v zvezi z upravičenostjo DDV, ki so pogosto privedle do napak, ki jih je količinsko opredelilo. Ugotovilo je tudi nedosledno obravnavo DDV kot upravičenega stroška v državah članicah in med njimi ter situacij, v katerih je vračilo DDV nedvomno privedlo do suboptimalne porabe sredstev EU s stališča dobrega finančnega poslovodenja. To se je v glavnem dogajalo, kadar so bili upravičenci do pomoči EU javni organi. 11 V naslednjih odstavkih so prikazani rezultati analize projektov, ki jih je Sodišče preučilo pri prejšnjih revizijah za pripravo izjave o zanesljivosti, in podrobnosti o ugotovitvah Sodišča. Količinsko opredeljene napake zaradi vračila neupravičenega DDV 12 Od leta 2015 do leta 2017 je Sodišče je v okviru revizij za pripravo izjave o zanesljivosti revidiralo 561 operacij. V 73 % primerov so bili upravičenci do pomoči EU javni organi. Sodišče je količinsko opredelilo 94 napak; pri 20 od njih (21 %) je šlo za vračilo neupravičenega DDV. Skoraj vse te napake (95 %) so bile povezane z javnimi organi. Na sliki 2 so prikazane napake v zvezi z DDV, ki jih je odkrilo Sodišče, kot odstotek vseh količinsko opredeljenih napak v letih 2015, 2016 in 2017.
9 9 Slika 2 Ugotovitve o DDV pri revizijah za pripravo izjave o zanesljivosti v letih od 2015 do 2017 SKUPAJ 21 % vseh ugotovitev, ki jih je Sodišče količinsko opredelilo % vseh ugotovitev, ki jih je Sodišče količinsko opredelilo % vseh ugotovitev, ki jih je Sodišče količinsko opredelilo % vseh ugotovitev, ki jih je Sodišče količinsko opredelilo 0 % 5 % 10 % 15 % 20 % 25 % Vir: Evropsko računsko sodišče % ugotovitev v zvezi z DDV % ugotovitev, ki jih je Sodišče količinsko opredelilo 13 V 14 primerih so upravičenci prijavili DDV, za katerega niso uveljavljali odbitka, kot strošek, čeprav sta imela upravičenec ali končni prejemnik pravico do odbitka DDV in je bil torej DDV vračljiv. V šestih primerih so upravičenci zahtevali vračilo DDV samo na podlagi formalne preveritve svojega statusa upravičenca. V teh primerih niti upravičenec niti organi države članice niso vedeli, da so bili zaradi strukture sofinancirane dejavnosti de facto upravičeni do odbitka DDV, kar pomeni, da niso bili upravičeni do vračila DDV. Na sliki 3 so prikazane različne vrste napak, ki jih je odkrilo Sodišče, in primeri različnih zadev.
10 10 Slika 3 Vrste napak v zvezi z DDV pri revizijah za pripravo izjave o zanesljivosti s primeri 14 primerov Upravičenec/končni prejemnik je upravičen do vračila DDV (v celoti ali delno) Na Poljskem je organ upravljanja podpisal sporazume o dodelitvi nepovratnih sredstev, da bi pomagal malim podjetjem nabaviti opremo, splošni cilj tega pa je bilo zmanjšanje brezposelnosti. Kadar so prejemniki izjavili, da ne nameravajo zahtevati vračila DDV, je organ upravljanja ocenil, da so bili odhodki za DDV upravičeni do sofinanciranja, kar ni bilo pravilno, saj so bili prejemniki registrirani kot zavezanci za DDV in so bili dejansko upravičeni do vračila odhodkov za DDV. Upravičenec ni davčni zavezanec, toda odhodki so nastali v zvezi s komercialno (tj. obdavčljivo) dejavnostjo, zaradi česar je upravičenec upravičen do vračila DDV 2 primera V Nemčiji je lokalni organ prejel sofinanciranje za renoviranje in povečanje večnamenske športne dvorane in zunanjih športnih igrišč. Organ je lastnik infrastrukture, ki jo delno (približno tretjino časa) uporablja lokalna šola, delno (dve tretjini časa) pa športni klubi za trening in tekmovanja na podlagi plačila po urah. Kljub sodbi nemškega zveznega vrhovnega sodišča o tej zadevi upravičenec projekta ni uvrstil med komercialne dejavnosti niti ni štel, da se DDV lahko vrne ter zato ni upravičen odhodek. DDV za infrastrukturo, za uporabo katere so se kasneje pobirale pristojbine in zaračunaval DDV končnim uporabnikom (glej zadevo Sodišča EU v okviru 1) 4 primeri Štirje organi so skupaj prejeli sredstva Evropskega sklada za regionalni razvoj za čezmejni projekt izboljšanja kakovosti pitne vode in čiščenja odpadnih voda v Bolgariji in Grčiji. Revidirani partner (občina v Bolgariji) je prijavila DDV kot upravičen odhodek za gradnjo infrastrukture za odpadne vode. Vendar pa se za DDV, ki se plača za novo infrastrukturo, za uporabo katere bo morala javnost plačevati, dejansko lahko zahteva vračilo, zato njegovo sofinanciranje ni upravičeno. Vir: Evropsko računsko sodišče Nedoslednosti pri obravnavi DDV kot upravičenega odhodka 14 Vračilo DDV kot upravičenega stroška, ki se krije iz proračuna EU, je delno odvisno od strukture projekta, o kateri lahko odločajo države članice. Izvajanje nekega (npr. infrastrukturnega) projekta je v državah članicah lahko organizirano na različne načine, kar vodi do nedosledne obravnave DDV v EU. 15 Nekatere države članice za izvedbo infrastrukturnih projektov uporabljajo subjekte za posebne namene. Običajno so ti subjekti v celoti last države ali regionalnih ali lokalnih uprav, vendar poslujejo v pravnem okviru zasebne gospodarske družbe. V takih primerih je gospodarska družba v javni lasti davčni zavezanec, ki mora plačati DDV, zato se šteje, da ima zavezanec pravico do odbitka DDV in financiranje tega DDV s sredstvi EU ni upravičeno. 16 V drugih primerih je neposredni upravičenec do pomoči EU država ali regionalne ali lokalne uprave (ali organi v njihovi pristojnosti). Ker ti javni organi DDV običajno ne odbijajo, se ta strošek lahko vrne državi članici iz sredstev EU.
11 11 17 V tabeli 1 so prikazane razne strukture izvajanja v cestnem sektorju v državah članicah, ki jih je revidiralo Sodišče. 8 Iz tabele je razvidno, da v 73 % države članice uporabljajo sistem, v okviru katerega je DDV upravičen strošek. Tabela 1 Vrsta upravičencev in upravičenost DDV v cestnem sektorju Država članica (1) Javne agencije ali skladi (ali podobno) Organi državne, regionalne ali lokalne oblasti Javne gospodarske družbe Bolgarija upravičeni Češka republika upravičeni upravičeni Nemčija upravičeni Upravičenost vračila DDV pri projektih cestne infrastrukture (% revidranih cestnih projektov) Estonija upravičeni Španija upravičeni Grčija upravičeni/neupravičeni neupravičeni 27% Madžarska neupravičeni Italija upravičeni neupravičeni Latvija upravičeni 73% Malta upravičeni Poljska upravičeni upravičeni Portugalska neupravičeni neupravičeno vračilo DDV Romunija neupravičeni upravičeno vračilo DDV Slovenija neupravičeni Slovaška upravičeni (1) Države članice, ki niso na seznamu, niso bile vključene v vzorec ali Sodišče v njih ni preučilo projektov cestne infrastrukture. Vir: Evropsko računsko sodišče. 18 Sodišče je odkrilo tudi primere, v katerih so upravičenci enake vrste za enako vrsto projektov, izvedenih v isti državi članici, DDV različno obravnavali, kot je prikazano v okviru 2. Taka nedosledna razlaga davčne zakonodaje povzroča negotovost v zvezi z upravičenostjo odhodkov. 8 Enako velja za druge vrste infrastrukture, kot so železnice.
12 12 Okvir 2 Primer nedosledne obravnave DDV, za katerega se je zahtevalo vračilo, pri gradnji raziskovalne infrastrukture Sodišče je v okviru revizij za pripravo izjave o zanesljivosti revidiralo štiri projekte za izgradnjo raziskovalne infrastrukture v Češki republiki. Upravičenke so bile štiri javne univerze v različni čeških mestih. Vsaka univerza je DDV drugače obravnavala in kot upravičen strošek štela drugačen delež DDV. Čeprav za vse univerze velja ista zakonodaja, je delež neodbitega DDV segal od 23 % do 100 %. Češki organi so neodbiti DDV, ki so ga upravičenci prijavili kot upravičen strošek, sprejeli, vendar niso ovrednotili dejanskega zneska, upravičenega do odbitka. Glavni vzrok za različno obravnavo je bil, da so si češke univerze različno razlagale češko davčno zakonodajo, zlasti izraz gospodarska dejavnost, in način njene uporabe pri izračunu sorazmernega deleža davčnega odbitka. Vir: Evropsko računsko sodišče Suboptimalna poraba sredstev EU pri povračilu DDV javnim organom 19 Običajno javni organi štejejo za končne potrošnike, kar pomeni, da nimajo pravice do vračila DDV za dejavnosti, ki jih izvajajo kot javna oblast (npr. izobraževanje, zdravstveno varstvo ali socialne storitve). Komisija in države članice menijo, da v takih primerih DDV dejansko nosi javni organ kot upravičenec, zato je DDV upravičen odhodek. 20 Vendar DDV, ki ga kot odhodek prijavijo javni organi, za državo članico ne pomeni neto stroška. Tako je zlasti, kadar nacionalne vlade izvajajo velike infrastrukturne projekte, npr. v okviru ministrstev ali organa, ki je neposredno v njihovi pristojnosti. DDV lahko prijavijo kot upravičen strošek, saj ministrstvo nima pravice do njegovega odbitka (glej odstavek 16), EU pa jim ga vrne. Obenem pa nacionalni proračun prav tako dobi prihodek iz naslova DDV v okviru običajnega sistema obdavčitve. 21 Znesek, ki ga vrne EU, je lahko celo večji od dejanskih stroškov projekta brez DDV, kar pomeni, da je skupni priliv v nacionalni proračun višji od dejanskih odhodkov (glej primer na sliki 4). Do tega pride, kadar je nacionalni delež za financiranje projekta nižji
13 13 od stopnje DDV. 9 V sedanjem programskem obdobju to še zlasti velja za Kohezijski sklad, v okviru katerega se financirajo veliki infrastrukturni projekti in stopnja sofinanciranja, ki ga zagotavlja EU, pri veliki večini projektov znaša 80 % ali več Po mnenju Sodišča je taka poraba sredstev EU s stališča dobrega finančnega poslovodenja suboptimalna in ne prinaša nobene dodane vrednosti. Sodišče na podlagi vzorca projektov, ki ga je preučilo v letih od 2015 do 2017, ocenjuje, da je bilo približno 750 milijonov odhodkov za DDV prijavljenih za projekte, ki so jih izvajali javni organi. Približno polovica tega zneska odpade na projekte Kohezijskega sklada, pri katerih je stopnja sofinanciranja višja od 80 %. 9 Države članice lahko na ravni projektov same izberejo stopnjo sofinanciranja, če upoštevajo povprečno stopnjo sofinanciranja, določeno za prednostno os operativnega programa. 10 Pri 84 % projektov Kohezijskega sklada v vzorcu Sodišča je stopnja sofinanciranja znašala 80 % ali več. Pri projektih Evropskega sklada za regionalni razvoj ta stopnja znaša 50 %.
14 14 Slika 4 Odhodki za DDV, katerih povračilo je bilo previsoko Upravičenec: centralna vlada (ministrstvo za promet) Projekt: gradnja avtoceste, za katero se ne bo zaračunavala cestnina Splošna stopnja DDV: 21 % Sofinanciranje EU za projekt: 85 % ODHODKI VIŠEK DOHODEK Skupaj: Skupaj: EUR NACIONALNI PRORAČUN Neto stroški: EUR 85 % skupnih odhodkov za projekt Sofinanciranje EU: EUR 0 DDV: DDV: Vir: Evropsko računsko sodišče
15 15 Prizadevanja Komisije za izboljšanje stanja Kaj se je dogajalo doslej 23 Komisija si je prizadevala, da bi zadeve v zvezi z vračanjem DDV uredila v svojem predlogu uredbe o skupnih določbah za sklade ESI za obdobje Čeprav je bila osnovna zahteva za upravičenost, da se vrača samo DDV, ki ga davčni upravičenci ne smejo odbijati, je bilo v predlogu predlagano, da se izključi vračilo DDV, ki ga plačujejo osebe, ki po opredelitvi v direktivi o DDV niso davčni zavezanci (v glavnem javni organi), ali ki se plača za infrastrukturne projekte. Zakonodajalca v sprejeti uredbi nista ohranila te variante. 24 Sodišče je leta 2015 Komisiji priporočilo, naj razjasni pojem DVV, za katerega lahko zavezanec uveljavlja odbitek, da ne bi prihajalo do nedoslednih razlag in suboptimalne porabe sredstev EU, zlasti v zvezi z javnimi upravičenci. Komisija je kot odgovor na to priporočilo pripravila smernice o tej zadevi, ki so bile objavljene novembra Smernice Komisije so izčrpen dokument, ki obravnava pogoje za upravičenost do odbitka DDV v skladu s pravili kohezijske politike v obdobju Pojasnjujejo načela, na podlagi katerih bi bilo treba oceniti upravičenost DDV, in način obravnave upravičenosti DDV po različnih scenarijih (zlasti način razlage sodne prakse Sodišča EU). Vendar upravičenost DDV na področju kohezije ostaja zapletena zadeva. Komisija v smernicah poudarja, da bo svoje dokončno stališče o tem sprejela za vsak primer posebej in pri tem upoštevala posebnosti posameznih operacij. 26 Sodišče je Komisiji v svojem letnem poročilu za leto 2017 prav tako priporočilo, naj predlaga zakonodajne spremembe v uredbi o skupnih določbah za finančni okvir po letu 2020, s katerimi bi bilo izključeno vračanje DDV javnim organom iz sredstev EU. Komisija je namesto tega predlagala poenostavljeno pravilo o upravičenosti DDV za 11 Člen 59.3(c) COM(2011) 0615 final. 12 SWD(2018)459 final Guidance note on Conditions for eligibility of VAT under Cohesion policy rules in the programming period.
16 16 javne in zasebne upravičence. 13 V skladu s tem pravilom bi se DDV ne glede na to, ali se lahko odbija ali ne vrnil, če bi skupni stroški projekta znašali manj kot 5 milijonov EUR. Za projekte nad to mejo ne bi bil noben DDV (ne glede na to, ali se lahko odbija ali ne) upravičen strošek. Kaj bi se lahko zgodilo v naslednjem programskem obdobju 27 Predlog Komisije zagotavlja večjo pravno varnost kot v prejšnjih programskih obdobjih in se načeloma lažje uporablja. Vendar Sodišče ne pozna nobenega razloga, zakaj je bila določena meja v višini 5 milijonov EUR. 28 Poleg tega predlog ne rešuje problema suboptimalne porabe sredstev EU za projekte pod 5 milijoni EUR, saj: o o bodo javni organi še naprej prejemali sredstva za DDV, ki ni resničen strošek za države članice, in se bo iz proračuna EU vračal DDV za projekte, pri katerih ni dejanski strošek za upravičenca (npr. zasebna podjetja, ki imajo pravico do odbitka DDV). 29 Predlagana uredba o skupnih določbah daje organom držav članic precejšnjo fleksibilnost pri opredelitvi obsega projektov. To bi lahko povzročilo, da bi upravičenci umetno pripravljali projekte v vrednosti pod mejo 5 milijonov EUR, da bi imeli možnost dobiti čim več sredstev EU Poleg tega predlog Komisije za kohezijsko politiko za obdobje ni skladen s pravili, ki veljajo za druga področja. Finančna uredba, ki določa splošna finančna pravila za proračun EU, določa tudi, kako naj se obravnava DDV pri sredstvih, 13 Člen 58.1(c) Predloga uredbe Evropskega parlamenta in Sveta o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu in Evropskem skladu za pomorstvo in ribištvo in o finančnih pravilih zanje ter za Sklad za azil in migracije, Sklad za notranjo varnost in Instrument za upravljanje meja in vizume, COM(2018) 375 final. 14 Pri projektu v vrednosti 8 milijonov EUR upravičenec ne bi dobil vrnjenega nič DDV. Če pa bi isti upravičenec pripravil dva projekta v vrednosti po 4 milijone EUR, bi bil upravičen do vračila DDV za oba projekta. Pri 70-odstotni stopnji sofinanciranja in 20-odstotni stopnji DDV znaša razlika med prejetimi nepovratnimi sredstvi za oba projekta 1 milijon EUR.
17 17 ki jih upravlja neposredno Komisija. 15 Vračilo DDV je upravičeno, kadar nacionalna zakonodaja o DDV ne omogoča njegovega odbitka in ga plača upravičenec, ki ni zavezanec za DDV v smislu direktive o DDV. 16 Na splošno torej javni organi (država ter regionalne in lokalne uprave in drugi organi javnega prava) ne morejo obračunavati DDV kot upravičenega stroška. 31 Sodišče zato vztraja, da priporočilo iz njegovega letnega poročila za leto , naj se izključi vračanje DDV javnim organom iz sredstev EU, zmanjšuje tveganje napak pri kohezijski porabi in s stališča dobrega finančnega poslovodenja zagotavlja boljšo porabo sredstev EU. 32 V skladu s pravnim stanjem, ki je bilo osnova za priporočilo Sodišča (glej odstavka 7 in 8), ter na podlagi argumenta iz odstavka 88 v mnenju Sodišča št. 6/2018 bi bilo treba DDV vračati samo majhnemu številu zasebnih organov, ki nimajo pravice do odbitka DDV, tj. kadar je DDV resničen strošek Člen 186(4) Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (UL L 193, , str ). Te določbe so enake kot pravila za upravičenost iz člena 126(3)(c) razveljavljene finančne uredbe (št. 966/2012) in člena 187 delegirane uredbe Komisije o uporabi pravil (št. 1268/2012). 16 Izjeme so opredeljene v členu 186(4) finančne uredbe. 17 Glej odstavke 6.40 do 6.42 in 6.78 ter priporočilo 2 v letnem poročilu Sodišča za leto Sodišče na podlagi 561 projektov, ki jih je med letoma 2015 in 2017 preučilo pri delu za pripravo izjave o zanesljivosti, ocenjuje, da je delež zasebnih organov, ki nimajo pravice do odbitka DDV, znašal samo 0,2 % vseh upravičencev.
18 18 O letnih poročilih in hitrih pregledih primerov Evropskega računskega sodišča Sodišče v letnih poročilih daje pregled finančnega poslovodenja EU med letom in predloge za njegovo izboljšanje. S tem pomaga Evropskemu parlamentu in Svetu pri njunem nadzoru načina porabe sredstev EU. Za hitre preglede primerov se ne uporablja novo revizijsko delo niti ti ne prinašajo novih revizijskih ugotovitev in priporočil, ampak predstavljajo in ugotavljajo dejstva o nekih temah ter prinašajo osredotočeno analizo kot pomoč pri razumevanju zadev. Revizijska ekipa je dosegljiva na naslovu
19 19 Glosar Davčni zavezanec: običajno gospodarska družba, samostojni podjetnik ali drugi pravni subjekt. Javni organi: nacionalna vlada ali regionalne ali lokalne uprave ali kateri koli drugi organi javnega prava. Kohezija: kratko ime za podrazdelek večletnega finančnega okvira 1b ekonomska, socialna in teritorialna kohezija. Splošna stopnja DDV: stopnja, ki jo neka država EU uporablja za vse neoproščeno blago in storitve. Država članica pod nekaterimi pogoji lahko uporablja zmanjšane stopnje za blago in storitve. Sredstva za kohezijsko politiko: v programskem obdobju so bila sredstva za kohezijsko politiko del evropskih strukturnih in investicijskih skladov (skladov ESI). Vračilo: vračilo ne pomeni nujno dejanskega denarnega toka, ampak je lahko tudi znižanje prometnega davka.
20 20 Ekipa Evropskega računskega sodišča Ta hiter pregled primera je sprejel senat II Naložbe v kohezijo, rast in vključevanje, ki ga vodi članica Evropskega računskega sodišča Iliana Ivanova. Nalogo je vodil član Evropskega računskega sodišča Tony Murphy, pomagali pa so mu vodja kabineta Wolfgang Stolz, ataše Brian Murphy in asistent v kabinetu Peter Borsos, vodilni upravni uslužbenec Juan Ignacio Gonzalez Bastero ter vodja naloge Orsolya Szarka. Jezikovno podporo je zagotovil Mark Smith.
21 V zadnjih letih je Sodišče v svojih letnih poročilih predstavilo vrsto napak in pomanjkljivosti pri obravnavanju davka na dodano vrednost (DDV) kot upravičenega stroška porabe za kohezijo. Namen tega pregleda je dopolniti opažanja v zvezi z DDV iz letnih poročil Sodišča in stališča, izražena v mnenju št. 6/2018. Sodišče je uporabilo rezultate prejšnjih revizij za pripravo izjave o zanesljivosti in podatke iz njih ter analiziralo povezavo med pravico do odbitka DDV in upravičenostjo. Prikazuje pregled napak in nedoslednosti, ki jih je odkrilo, ter opozarja na primere suboptimalne porabe sredstev EU, ki je posledica široke razlage pravice do odbitka DDV, zlasti javnih organov, ki prejemajo pomoč EU. Sodišče na podlagi svoje analize in v skladu s svojimi prejšnjimi priporočili meni, da bi morali Komisija in zakonodajalca razmisliti o spremembi pravil o upravičenosti do vračila DDV, vendar bi prizadevanja za poenostavitev pravil morala podpirati načelo dobrega finančnega upravljanja sredstev EU. Revizijsko ekipo lahko kontaktirate na: EVROPSKO RAČUNSKO SODIŠČE 12, rue Alcide De Gasperi 1615 Luxembourg LUKSEMBURG Tel Vprašanja: eca.europa.eu/sl/pages/contactform.aspx Spletišče: eca.europa.eu Evropska unija, Za dovoljenje za uporabo ali reprodukcijo fotografij ali drugega gradiva, za katere Evropska unija nima avtorskih pravic, je treba zaprositi neposredno imetnike avtorskih pravic.